Ir-Regolament tal-Kummissjoni (KE) Nru 2426/2000
tal-31 ta' Ottubru 2000
li jemenda r-Regolament (KEE) Nru 94/92 li jqiegħed regoli dettaljati għall-implimentazzjoni ta' arranġamenti għall-importazzjoni minn pajjiżi tat-tielet dinja provduti għalihom fir-Regolament tal-Kunsill (KEE) Nru 2092/91
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 2092/91 tal-24 ta' Ġunju 1991 dwar il-produzzjoni organika ta' prodotti agrikoli u indikazzjonijiet riferuti għalihom dwar prodotti agrikoli u prodotti ta' l-ikel [1], kif emendat l-aħħar mir-Regolament tal-Kummissjoni (KE) Nru 2020/2000 [2], u partikolarment l-Artikolu 11(1)(a) tiegħu,
Billi:
(1) l-Artikolu 11(1)(a) tar- Regolament (KEE) Nru 2092/91 jistipula li prodotti li huma importati minn pajjiż tat-tielet dinja jistgħu jiġu marketed biss meta dawn joriġinaw minn pajjiż tat-tielet dinja li jidher fil-lista magħmula skond il-kriterji mfassla fil-paragrafu 2 ta' dak l-Artikolu. Dik il-lista mogħtija fl-Anness tar-Regolament tal-Kummissjoni (KEE) Nru 94/92 [3], kif emendata l-aħħar mir- Regolament (KE) Nru 1616/2000 [4].
(2) L-awtoritajiet Arġentini talbu lill-Kummissjoni biex jinkludu spezzjoni ġdida u korp ta' ċertifikazzjoni skond ir-Regolament (KEE) Nru 94/92.
(3) L-awtoritajiet Arġentini provdew lill-Kummissjoni bil-garanziji u nformazzjoni neċessarji biex jissodissfawha li l-ispezzjoni l-ġdida u l-korp ta' ċertifikazzjoni għandhom il-kriterji stipulati fl-Artikolu 11(2) tar-Regolament (KEE) Nru 2092/91.
(4) Il-miżuri provduti f'dan ir-Regolament huma skond l-opinjoni tal-Kumitat imsemmi fl-Artikolu 14 tar-Regolament (KEE) Nru 2092/91,
ADOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 94/92 huwa emendat kif muri fl-Anness ta' hawn.
Artikolu 2
Dan ir-Regolament jidħol fis-seħħ fis-seba' ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, il-31 t'Ottubru 2000.